
รายงานการประชุมสภาองค์การบริหารส่วนตำบลนาไม้ไผ่สมัยสามัญ  สมัยที่  2/2559 ประจำปี  2559
เมื่อวันที่  11  พฤษภาคม  2559  เวลา  13.30 น.
ณ  ห้องประชุมเฉลิมพระเกียรติ 80  พรรษา   องค์การบริหารส่วนตำบลนาไม้ไผ่

ผู้มาประชุม
	ลำดับที่
	ชื่อ - สกุล
	ตำแหน่ง

	1.
	นายสบาย
	รัตนบุรี
	ประธานสภาฯ อบต.

	2.
	นายสมบูรณ์
	รักษ์ศรีทอง
	รองประธานสภา อบต.

	3.
	นายนพดล
	ไชยศร
	เลขานุการสภา อบต.

	4.
	นายวิชาชาญ
	ชนูดหอม
	ส.อบต.หมู่ที่ 1

	5.
	นายเสริมศักดิ์
	พฤกษพนม
	ส.อบต.หมู่ที่ 2

	6.
	นายพงษ์ศักดิ์
	พรหมดนตรี
	ส.อบต.หมู่ที่ 3

	7.
	นายสมนึก
	สมมาตร
	ส.อบต.หมู่ที่ 4

	8.
	นายสมใจ
	ศรีระษา
	ส.อบต.หมู่ที่ 4

	9.
	นายขจร
	แก้วสว่าง
	ส.อบต.หมู่ที่ 5

	10.
	นางสิรัญญา
	สังข์การณ์
	ส.อบต.หมู่ที่ 5

	11.
	นายสัมพันธ์
	จีนประสม
	ส.อบต.หมู่ที่ 6

	12.
	นายพรศักดิ์
	ภักดีสุวรรณ
	ส.อบต.หมู่ที่ 7

	13.
	นายอภินันต์
	หนูริง
	ส.อบต.หมู่ที่ 8

	14.
	นายวิชาญ
	ทรัพย์พระอินทร์
	ส.อบต.หมู่ที่ 8

	15.
	นางสาวเสาวรัตน์
	ช่วยเกิด
	ส.อบต.หมู่ที่ 9

	16.
	นายสมพร
	รัตนคช
	ส.อบต.หมู่ที่ 9

	17.
	นายผล
	กล้าปราบโจร
	ส.อบต.หมู่ที่ 10

	18.
	นางสาวนงลักษณ์
	ตาดทอง
	ส.อบต.หมู่ที่ 10

	19.
	นายสมยศ
	รักษาแก้ว
	ส.อบต.หมู่ที่  11

	20.
	นายณรงค์
	อักษรไทย
	ส.อบต.หมู่ที่ 11

	21.
	นายไพศาล
	แก้วตาทิพย์
	ส.อบต.หมู่ที่ 12

	22.
	นายอภิชาติ
	รัตนบุรี
	ส.อบต.หมู่ที่ 12

	23.
	นางศรีสุดา
	ชำนาญกิจ
	ส.อบต.หมู่ที่ 13

	24.
	นายเดชภณ
	แก้วคุ้มภัย
	ส.อบต.หมู่ที่ 14

	25.
	นายชัยณรงค์
	เพชรส่งศรี
	ส.อบต.หมู่ที่ 14





ผู้ไม่มาประชุม
	ลำดับที่
	ชื่อ - สกุล
	ตำแหน่ง

	1.
	นายภัฎศชลญ์
	แร่ทอง
	ส.อบต.หมู่ที่ 2 (ขาด)

	2.
	นายรัตตะภูมิ
	คงยงค์
	ส.อบต.หมู่ที่ 6 (ลาป่วย)

	3.
	นายพรชัย
	รัตนคช
	ส.อบต.หมู่ที่ 9 (ขาด)


ผู้เข้าร่วมประชุม
	ลำดับที่
	ชื่อ - สกุล
	ตำแหน่ง

	1.
	นายชัยพิภัทร
	รัตนบุรี
	นายก อบต.

	2.
	นายสายันท์
	นิธิสกุลกาญจน์
	รองนายก อบต.

	3.
	นายสุชาติ
	หนูในนา
	รองนายก  อบต.

	4.
	นายบุญสิทธิ์
	ชอบทำกิจ
	เลขานุการ นายก อบต.

	5.
	นางสุจิตรา
	ป้านวัน
	รองปลัด อบต.

	6.
	นางถาวร
	อยู่เป็นสุข
	ผอ.กองคลัง

	7.
	นายนพนันท์
	บัวซิม
	ผอ.กองช่าง

	8.
	นางอรอุษา
	คงหอม
	จนท.วิเคราะห์ฯ

	9.
	นางสาวจีรภรณ์
	สุดถนอม
	ผช.ธุรการ

	10.
	นายพิจิตร์
	ช่วยชุมชาติ
	พนักงานช่างไฟฟ้า

	11.
	นายประสิทธิ์
	รัตนบุรี
	หัวหน้าฝ่ายบริการไฟฟ้า

	
	
	
	


	เมื่อที่ประชุมพร้อมแล้ว เลขานุการสภา อบต.นาไม้ไผ่  กล่าวเรียนเชิญ ประธานสภาฯ  จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้
เริ่มประชุม	13.30  น.
เรื่องก่อนระเบียบวาระการประชุม
ประธานสภาฯ	ตามที่สภาองค์การบริหารส่วนตำบลนาไม้ไผ่  ได้กำหนดการประชมสมัยสามัญ  4  สมัย  ซึ่งครั้งนี้เป็นการประชุมสมัยสามัญ  สมัยที่  2/2559 และได้กำหนดไว้ในระหว่างวันที่  1 – 15  พฤษภาคม  2559  โดยมีกำหนดไว้ 4  สมัย  นั้น   สำหรับวันนี้ก็มีเรื่องที่จะประชุมดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
1.1  เรื่อง  การรับฟังปัญหาเกี่ยวกับระบบไฟฟ้า
ประธานสภาฯ	ขอเชิญท่านประสิทธ์  รัตนบุรี  หัวหน้าฝ่ายบริการระบบไฟฟ้า
นายประสิทธิ์  รัตนบุรี	สำหรับที่มาวันนี้ก็เป็นนโยบายของการไฟฟ้าเพื่อเป็นการมาแจ้งปัญหาต่างๆสำหรับเรื่องแรกที่จะแจ้งคือการใช้ไฟฟ้าของประปาหรือว่าการขอหม้อแปลงขนาดใหญ่ว่าบางนโยบายของรัฐบาลที่ให้กับหมู่บ้านนั้นการไฟฟ้าไม่สามารถดำเนินการเพราะเราจะเน้นบริหารประชาชนไม่ได้เน้นภาคอุตสาหกรรมให้ได้สาเหตุที่ไม่สามารถดำเนินการให้ได้เนื่องจากถ้าให้ไปแล้วทำให้ชาวบ้านส่วนใหญ่เดือดร้อนก็ไม่สามารถทำให้ได้และอีกประเด็นก็คือช่วงที่เกิดไฟฟ้าดับบางคนก็ไม่เข้าใจในกรณีที่โทรติดต่อเพื่อแจ้งไฟฟ้าไม่ได้ สาเหตุก็เนื่องมาจากมีคนโทรเข้ามาเยอะอาจจะทำให้สายไม่ว่างหรือติดต่อไม่ได้  ไม่ใช่ว่าไฟฟ้าจะไม่รับสาย
ที่ประชุม	รับทราบ
1.2  เรื่อง  แจ้งส่งรายละเอียดโครงการภายที่ได้มีการประชุมประชาคมหมู่บ้านเพื่อบรรจุเข้าแผนพัฒนาสามปี (2560 – 2562)
ประธานสภาฯ	ขอเชิญท่านปลัด อบต.
นายนพดล  ไชยศร	เรียนท่านประธานสภาฯ ที่เคารพเนื่องจากกระทรวงมหาดไทยได้มีการกำหนดการจัดทำแผนและประสานแผนพัฒนาท้องถิ่นขึ้นมาใหม่โดยจริงๆแล้วระเบียบกำหนดไว้ว่าจะต้องให้แล้วเสร็จภายในเดือนมิถุนายนของทุกปีแต่ภายใต้รัฐบาลของท่านประยุทธ์  จันทร์โอชาได้กำหนดขึ้นมาใหม่  โดยจะต้องให้แล้วเสร็จภายในเดือนพฤษภาคมนี้  ผมก็ต้องขอให้ทุกท่านติดตามโครงการรายละเอียดของหมู่บ้านท่านที่ผ่านประชาคมหมู่บ้านแล้วได้จัดส่งรายละเอียดให้เจ้าหน้าที่ครบถ้วนแล้วหรือยังเพราะเราจะต้องขออนุมัติสภาภายในเดือนพฤษภาคมนี้ในการประกาศใช้แผน 3  ปี สำหรับท่านที่ยังไม่ได้ส่งก็ขอให้ส่งภายในวันที่  20  พฤษภาคม  นี้
ที่ประชุม	รับทราบ
1.3  เรื่อง  โครงการอำเภอเคลื่อนที่ (วัดวังขรี)
ประธานสภาฯ	ขอเชิญท่านปลัด อบต.
นายนพดล  ไชยศร	เรียนท่านประธานสภาฯ ที่เคารพ สำหรับการจัดโครงการอำเภอยิ้มหรือว่าอำเภอเคลื่อนที่ปกติทุกปีจะจัดตรงกับวันพระแต่ปีไม่นี้ไม่ได้ตรงกับวันพระ  โดยกำหนดจัดในวันที่  23  พฤษภาคม  โดยในวันนั้นผู้สูงอายุของหมู่ที่  1,2,3,12  จะได้รับถุงยังชีพจากทางอำเภอ  ก็ขอให้ท่านสมาชิกช่วยไปคัดเลือกผู้สูงอายุที่ท่านเห็นว่าสมควรได้รับถุงยังชีพมาด้วย  และขอให้ท่านได้ช่วยประชาสัมพันธ์เชิญชนประชานชนในพื้นที่ของท่านให้มาร่วมโครงการในวันดังกล่าวด้วยโดยขอให้นำปิ่นโตมา
ที่ประชุม	รับทราบ
1.4  เรื่อง  โครงการเยาวชน  ศอ.ปสย.
ประธานสภาฯ	ขอเชิญท่านรองปลัด อบต.
นางสุจิตรา  ป้านวัน	เรียนท่านประธานสภาฯ ที่เคารพ ศอ.ปสย. ย่อมาจาก  ศูนย์อำนวยการประสานงานเยาวชนภาค 8  ซึ่งงบประมาณตัวนี้ได้มาจาก ปปส. ภาค 8   โดยมีการให้นำเสนอโครงการ  1 ตำบล  1  จังหวัด  ซึ่งเป็นการนำเด็กเยาวชนมาดำเนินการเรื่องการต่อต้านยาเสพติด  โดยวันที่  26  มิถุนายน  ของทุกปีก็จะเป็นวันยาเสพติดโลก  ซึ่งตำบลนาไม้ไผ่เราก็ได้รับคัดเลือกเป็นตำบลต้นแบบ  และในเดือนมิถุนายนนี้จะมีเด็กเยาวชนมาทำกิจกรรมในตำบลของเราร้อยกว่าคน  ส่วนจะเป็นวันไหนก็จะแจ้งให้ทราบอีกครั้ง ส่วนงบประมาณที่จะได้รับก็เจ็ดหมื่นกว่าบาท  ส่วนชื่อโครงการที่เราจะดำเนินการคือ “สังคมฉันห่างไกลยาเสพติด” 
ที่ประชุม	รับทราบ
1.5  เรื่อง  โครงการขยะชุมชน
ประธานสภาฯ	ขอเชิญท่านรองปลัด อบต.
นางสุจิตรา  ป้านวัน	เรียนท่านประธานสภาฯ ที่เคารพ สำหรับเรื่องนี้เราก็ดำเนินการอยู่หมู่ที่ 5 ซึ่งก็มีทั้งเด็กเยาวชนและแกนนำชุมชนซึ่งวันนั้นก็ได้เชิญผู้บริหารไปพูดคุยกับกลุ่มแกนนำก็จะใช้หมู่ที่ 5  เป็นต้นแบบในการคัดแยกขยะชุมชน  ซึ่งจากการทำงานเรื่องนี้มา 1 ปี  ก็ทำให้รู้ชาวบ้านยังไม่เข้าใจในเรื่องระบบการแยกขยะตอนแรกว่าจะทำในเรื่องของธนาคารขยะก่อนแต่เมื่อขบวนการในการแยกขยะยังไม่เป็นที่เข้าใจก็เลยต้องให้เจ้าหน้าที่เปลี่ยนแปลงโครงการเป็นการอบรมการแยกขยะก่อนซึ่งการอบรมก็ประมาณเดือนกรกฎาคม  ซึ่งจากการดำเนินการแยกขยะในช่วงหนึ่งปีที่ผ่านมาก็ทำให้เรามีเงินกองกลางไว้สำหรับดำเนินการในเรื่องขยะต่อไปไม่ว่าจะเป็นป้ายประชาสัมพันธ์หรือการรณรงค์ต่างๆ ส่วนวันที่จะจัดโครงการรณรงค์ก็จะแจ้งให้ทราบอีกครั้งนึง
ที่ประชุม	รับทราบ
ระเบียบวาระที่  2  เรื่องรับรองรายงานการประชุมสภาครั้งที่แล้ว  (เมื่อวันที่ 14  มีนาคม  2559) 
นายนพดล  ไชยศร	เลขานุการสภา ได้มีการทบทวนรายงานการประชุมครั้งที่แล้ว  โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่
ที่ประชุม	ขอให้มีการแก้ไขในส่วนที่พิมพ์ผิดหน้าที่4,5,6,7   
ประธานสภาฯ	สมาชิกท่านใดไม่รับรองรายงานการประชุมครั้งที่แล้วเมื่อวันที่ 14 มีนาคม 2559 ตามที่ได้มีการให้แก้ไขแล้ว  โปรดยกมือขึ้นครับ/ไม่มี
มติที่ประชุม			รับรองเป็นเอกฉันท์






ระเบียบวาระที่ 3 	เรื่องด่วน/พิจารณา
3.1  เรื่อง  1.  โอนไปตั้งจ่ายรายการใหม่  เครื่องสูบน้ำชนิดจุ่มน้ำขนาด  1  แรง  โดยมีขนาดหัวจ่าย  3  นิ้ว พร้อมอุปกรณ์ส่วนควบ จำนวน  1  เครื่องๆละ 10,000  บาท
	   2.  โอนไปตั้งจ่ายรายการใหม่  เครื่องสูบน้ำชนิดจุ่มน้ำขนาด  1  แรง  โดยมีขนาดหัวจ่าย  1  นิ้ว  พร้อมอุปกรณ์ส่วนควบ  จำนวน  1  เครื่องๆละไม่เกิน  10,000  บาท  (เบิกจ่ายตามความเป็นจริง)  โดยโอนลดจาก  ครุภัณฑ์การเกษตร  เครื่องสูบน้ำชนิดมอเตอร์จุ่มน้ำ  1.5 HP  ตั้งไว้  50,000  บาท  โอนลด  20,000  บาท
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ  และเพื่อนสมาชิกทุกท่านสำหรับเรื่องนี้คือเป็นเครื่องสูบน้ำที่เราจะจัดซื้อไว้เพื่อเอาไปสูบน้ำจากสระใส่รถบรรทุกน้ำทำไมเราต้องซื้อถึง 3 นิ้วก็เพื่อความรวดเร็วในการสูบน้ำเพราะชาวบ้านต้องการน้ำเป็นจำนวนมากทำให้เราต้องให้บริการชาวบ้านให้เร็วที่สุด และทำไมถึงต้องซื้อสองตัวก็เพราะว่าอีกตัวหนึ่งขนาด 1 นิ้วนั้นเราจะสูบจากรถปล่อยให้ชาวบ้าน หวังว่าเพื่อนสมาชิกทุกท่านคงให้การอนุมัติสำหรับการตั้งจ่ายรายการใหม่ทั้ง 2  โครงการ
ประธานสภาฯ	มีสมาชิกท่านใดต้องการที่จะสอบถามบ้าง  ถ้าไม่มีผมจะขอมติที่ประชุม
ประธานสภาฯ	สมาชิกท่านใดไม่เห็นชอบโอนไปตั้งจ่ายรายการใหม่ทั้ง 2  โครงการ  โปรดยกมือขึ้น/ไม่มี
ประธานสภาฯ	สมาชิกท่านใดเห็นชอบโอนไปตั้งจ่ายรายการใหม่ทั้ง 2  โครงการ  โปรดยกมือขึ้น
มติที่ประชุม	เห็นชอบ	

3.2  เรื่อง  ขอความเห็นชอบข้อบังคับว่าด้วย  การบริหารกิจการประปาหมู่บ้าน  หมู่ที่ 12    
นายนพดล  ไชยศร	สำหรับหมู่ที่ 12    รายละเอียดก็มีดังนี้
	1.  นายชุติพงศ์  ชอบทำกิจ		ประธาน
	2.  นายสมยศ  แร่ทอง			รองประธาน
	3.  นายไพศาล  แก้วตาทิพย์		กรรมการ
	4.  นายภิญโญ  สังวังเลาว์		เหรัญญิก
	5.  นางสาวเบญวรรณ  ชอบทำกิจ	เลขานุการ
	6.  นางรัตติยา  ขุนอ่อน 			เจ้าหน้าที่ประปาและบำรุงรักษา
	และในที่ประชุมได้มีการพูดในเรื่องต่างดังนี้
	1.  เงินค่าหุ้นของสมาชิกผู้ใช้น้ำ (หุ้นละ  300  บาทและไม่น้อยกว่า  300และลงหุ้นได้  ไม่เกิน  500  บาท)
	2.  เงินค่าจำหน่ายน้ำ  ยูนิตละไม่น้อยกว่า  5  บาท  ค่าบำรุงรักษามิเตอร์  5  บาท  ยกเว้นผู้บริจาคที่ดิน  ในการก่อสร้าง  โดยให้ใช้น้ำได้ไม่ต้องถ่ายค่าน้ำแต่เดือนละไม่เกิน  40  ยูนิต (200  บาท)  
	3.  เหรัญญิก  สามารถเก็บเงินไว้จ่ายในกรณีเร่งด่วนได้ไม่เกิน  5000  บาท
	4.  การต่อท่อประปาจากท่อจ่ายน้ำของประปาหมู่บ้านถึงที่ติดตั้งมาตรวจน้ำและเครื่องกั้นน้ำตลอดจนอุปกรณ์อื่นๆเป็นสิทธิ์ของเจ้าหน้าที่ประปาหมู่บ้านและให้ติดตั้งมาตรวัดน้ำ ห่างจากท่อเมนต์ไม่เกิน 1  เมตร  โดยสมาชิกต้องจ่ายค่าบริการทั่วไปจุดละ  50  บาท
	5.  ในกรณีมาตรวัดน้ำเกิดชำรุดเสียหาย  ให้ผู้ใช้น้ำแจ้งให้เจ้าหน้าที่ประปาทราบอย่างช้าไม่เกิน  3  วัน  และค่าปรับกรณีจ่ายค่าน้ำช้ากว่ากำหนด  ครั้งละ  20  บาท  และการค้างค่าน้ำค้างได้ไม่เกิน  2  เดือน  หากไม่จ่ายจะถูกตัดมิเตอร์งดใช้น้ำทันที
ประธานสภาฯ	สมาชิกท่านใดไม่เห็นชอบข้อบังคับว่าด้วย  การบริหารกิจการประปาหมู่บ้าน  หมู่ที่  12  บ้านควนเนียง  โปรดยกมือขึ้น/ไม่มี
ประธานสภาฯ	สมาชิกท่านใดเห็นชอบข้อบังคับว่าด้วย  การบริหารกิจการประปาหมู่บ้าน  หมู่ที่  12  บ้านควนเนียง  โปรดยกมือขึ้น
มติที่ประชุม	เห็นชอบ

3.3  เรื่อง  โครงการจ่ายขาดเงินสะสม  ประจำปีงบประมาณ  2559
ประธานสภาฯ		ขอเชิญท่านนายก อบต. 
นายชัยพิภัทร  รัตนบุรี	เรียนท่านประธานสภาฯ ผมขอทำความเข้าใจก่อนว่าการที่เราเสนอเพื่อที่จะใช้เงินสะสมตอนนี้ได้มีหนังสือด่วนที่สุดที่  นศ  0023.5/2306  เกี่ยวกับการเร่งรัดการจ่ายเงินสะสมให้แล้วเสร็จภายในวันที่  30  มิถุนายน  2559  ซึ่งก็พอดีกับที่ทางองค์การบริหารส่วนตำบลนาไม้ไผ่ของเราก็กำลังจะมีการจ่ายขาดเงินสะสมอยู่พอดี  ซึ่งในการจ่ายขาดเงินสะสมในครั้งนี้เรามีงบประมาณอยู่ที่เก้าล้านแปดแสนสามหมื่นหนึ่งพันหนึ่งร้อยเก้าสิบสองจุดศูนย์แปด  ซึ่งเราไม่สามารถจ่ายได้หมดทั้งเก้าล้านเนื่องมาจาก 1.  เราต้องกันเงินไว้เพื่อเป็นเงินสะสมที่ได้ก่อหนี้ผูกพันแล้วแต่ยังไม่ได้จ่ายเงิน  2.  สำรองจ่าย เป็นค่าใช้จ่ายด้านบุคลากร เช่นเงินเดือน ค่าจ้างฯ  3.  สำรองจ่าย  กรณีที่ยังไม่ได้รับงบประมาณเงินอุดหนุนทั่วไปฯ  4.  สำรองจ่าย  กรณีสาธารภัย ฯ ดังนั้นยอดเงินสะสมที่เราสามารถใช้ได้ในครั้งนี้คือ  สี่ล้านเก้าหมื่นหกพันสองร้อยหกสิบห้าบาท  แต่ว่ายอดเงินของเราที่ขอใช้เงินสะสมมา ณ  ตอนนี้ก็ เก้าล้านกว่าบาท และเมื่อเราต้องการใช้เงินมากกว่าเงินที่เรามีอยู่ก็ได้ปรึกษากับจังหวัดว่าเราสามารถทำอย่างไรได้บ้างก็ได้รับคำตอบมาว่าเราสามารถดึงเงินทุนสำรองสะสมมาจ่ายได้แต่จะต้องขออนุมัติจากผู้ว่าราชการจังหวัดสำหรับเงินสามล้านกว่าตัวนี้  ซึ่งสำหรับวันนี้เราไม่สามารถอนุมัติจ่ายขาดเงินสะสมได้แต่อยากให้ช่วยกันคิดว่าหมู่บ้านของท่านเดือดร้อนในเรื่องใดมากกที่สุดก็จะดำเนินการเกี่ยวกับเรื่องนั้น
นายนพดล  ไชยศร	มีสมาชิกท่านใดสงสัยในคำชี้แจงของท่านนายก อบต. หรือไม่  ซึ่งโดยสรุปคือความต้องการมีมากกว่าเม็ดเงินที่เราสามารถใช้ได้ซึ่งความต้องการอยู่ที่เก้าล้านกว่าแต่สามารถจ่ายได้แค่เจ็ดล้านกว่า ซึ่งยอดเงินที่ได้แจ้งท่านตอนนี้ยอดตัวนี้อยู่ที่ท้องถิ่นจังหวัดแล้วเนื่องจากต้องรายงานให้ผู้ว่าราชการจังหวัดทราบ  ดังนั้นถ้าหากเราจะใช้เงินตัวนี้เราต้องทำหนังสือขอจากผู้ว่าฯ  สำหรับวันนี้เราก็มาคุยกันในหลักการเกี่ยวกับการจ่ายเงินว่าเงินสะสมที่เรามีทั้งสองยอดนี้การจะนำไปจ่ายได้ 1.  โครงการที่ท่านเสนอขอมาอยู่ในแผนพัฒนาสามปีหรือไม่ปีไหนก็ได้ไม่ห้ามถ้าโครงการไหนที่ไม่ได้อยู่ในแผนพัฒนาสามปีไม่สามารถทำได้  2.  โครงการที่จะขอใช้ได้ต้องกันเงินตามที่นายกได้พูดไปข้างตน  ลักษณะโครงการที่สามารถใช้ได้คือเอาที่ห้ามก่อน 1. ห้ามจัดหารถยนต์ส่วนกลาง,ห้ามปรับปรุงก่อนสร้างอาคารที่ทำการ,จัดซื้อรถประจำตำแหน่งครุภัณฑ์สำนักงาน  ศึกษาดูงานฯ ต่อโครงการจะต้องบรรเทาประชาชนและอยู่ในอำนาจหน้าที่ของท้องถิ่น,จะต้องเพิ่มพูนรายได้ให้กับประชาชน/บำบัดความเดือดร้อนของประชาชนหรือไม่/เป็นการบริการชุมชนและสังคมหรือไม่  ส่วนข้อเน้นย้ำเค้าบอกกว่าควรให้ความสำคัญกับสิ่งต่างๆเหล่านี้ 1.  เรื่องเศรษฐกิจพอเพียง  2.  ปรับปรุงจัดให้มีแหล่งน้ำเพื่อการเกษตร 3.  บำรุงหรือจัดให้มีแหล่งน้ำอุปโภคเช่นระบบประปาหมู่บ้านฯ  ต่อไปเป็นโครงการที่รัฐบาลเน้นย้ำเป็นพิเศษโครงการส่งเสริมการท่องเที่ยววิถีไทยเช่นปรับปรุงทางเข้าแหล่งท่องเที่ยวผมมีอยู่สายหนึ่งคือปรับปรุงถนนเข้าวังถ้ำ ของหมู่ที่  13  ต่อไปโครงการเกี่ยวกับการรับซื้อน้ำยางพารามาทำถนน  ซึ่งของเราที่ส่งมาส่วนมากก็เข้าประเด็นเกือบหมดแต่มีปัญหาอยู่ที่ว่าเงินไม่พอ  คราวนี้เราต้องมาช่วยกันวิเคราะห์ว่าเราจะเอาประเด็นไหนมาทำก่อนแล้วนำโครงของทุกหมู่บ้านมาคิดดูว่างบประมาณนั้นเกินวงเงินที่เราสามารถจ่ายได้หรือไม่ถ้าเกินกว่าสี่ล้านก็ไปใช้เงินทุนสำรองสามล้าน
นายเดชภณ  แก้วคุ้มภัย	เรียนท่านประธานสภาฯ  ผมนายเดชภณ  แก้วคุ้มภัย  ส.อบต.หมู่ที่  14  ตามโครงการที่ท่านนายกพูดก็เห็นด้วยเพราะเป็นการบรรเทาความเดือดร้อนของประชาชนแต่ผมว่าจะให้สมาชิกของแต่ละหมู่บ้านได้เสนอโครงการเข้ามาดีกว่าว่าแต่ละหมู่บ้านจะทำอะไรเพราะยังไงเงินก็ไม่พออยู่แล้ว  ก็อยากจะให้พิจารณากันดูใหม่อีกครั้ง
นายนพดล  ไชยศร	ท่านต้องการให้ทำโครงการประเด็นไหน ระหว่างเรื่องน้ำ  ถนน วัฒนธรรม
นายเดชภณ  แก้วคุ้มภัย	สำหรับหมู่บ้านของผมไม่มีความเดือดร้อนเรื่องน้ำ  เรื่องถนนก็ไม่มีปัญหา  ผมก็ต้องกลับไปถามชาวบ้านก่อนว่าเค้าต้องการอะไร
นายนพดล  ไชยศร	ที่ขอๆกันมาผมสรุปได้2ประเด็น คือเรื่องน้ำ กับ ถนน  ก็เลยอยากจะให้เลือกระหว่างสองประเด็นนี้ก่อน
นายเดชภณ  แก้วคุ้มภัย	งั้นตอนนี้เท่าที่เห็นก็เป็นเรื่องน้ำมีความเดือดร้อนมากของคนนาไม้ไผ่โดยเฉพาะหมู่ที่ 8  ถ้าหากเราจ่ายเงินสะสมเรื่องน้ำแล้วไม่ทราบว่าจำเป็นหรือไม่ที่เราจะต้องจ่ายเงินสะสมให้หมดถ้าไม่จำเป็นต้องจ่ายเงินให้หมดก็เห็นควรเน้นเรื่องน้ำไว้ก่อนเงินเหลือก็เก็บไว้
นายนพดล  ไชยศร	ตอนนี้จ่ายได้แค่สี่ล้านแต่ตอนนี้เรามีความจำเป็นทั้งเรื่องน้ำและถนนถ้าสภาฯเลือกเรื่องน้ำเราก็ทำเรื่องน้ำในงบสี่ล้านส่วนเรื่องถนนเราค่อยไปของบสามล้านจากท่านผู้ว่าฯถ้าผู้ว่าฯอนุมัติก็ใช้เงินสามล้านได้แต่ถ้าไม่อนุมัติก็ใช้เงินสามล้านไม่ได้
นายวิชาชาญ  ชนูดหอม	ผมเห็นด้วยเรื่องน้ำ  อยากให้จ่ายสี่ล้านกว่าเรื่องน้ำก่อนเรื่องถนนไว้ทีหลังได้เพราะเราใช้เงินสะสมเรื่องถนนก็หลายครั้งหลายบาทแล้ว
นายนพดล  ไชยศร	ถ้าดูอย่างนี้แล้วน่าจะเป็นเรื่องน้ำ  ซึ่งถ้าเราทำเรื่องน้ำงบสี่ล้านก็ไม่น่าจะหมดส่วนหมู่บ้านไหนที่ไม่ได้ขอเรื่องน้ำก็ทำเรื่องถนนที่จำเป็นมาสักหนึ่งสายเพื่อประโยชน์ของชาวบ้านแต่ถ้าไม่มีก็อย่าสร้างให้มีขึ้นมา
นายณรงค์  อักษรไทย	เรียนท่านประธานสภาฯ ผมนายณรงค์  อักษรไทย  ส.อบต.หมู่ที่ 11  ของผมชาวบ้านผมต้องการทำถนนสายหลังโรงเรียนวัดทุ่งส้าน – แม่น้ำ  ให้เป็นถนนไร้ฝุ่น ซึ่งถนนสายนี้เป็นหลุมเป็นบ่อเยอะ
นายสมยศ  รักษาแก้ว	เรียนท่านประธานสภาฯ ผมนายสมยศ  รักษาแก้ว  ส.อบต.หมู่ที่11  สำหรับผมผมว่าเรื่องน้ำก็เป็นเรื่องจำเป็นเพราะยังมีหลายจุดที่ขาดน้ำอยู่ผมว่าเรื่องน้ำก็เป็นเรื่องสำคัญ
นายขจร  แก้วสว่าง	เรียนท่านประธานสภาฯ ผมนายขจร  แก้วสว่าง  ส.อบต.หมู่ที่  5  ของหมู่ที่ 5 มีปัญหาเรื่องน้ำเพราะในวัดทุ่งส้านและแถวนั้นค่อยข้างขาดน้ำเยอะ
นายอภินันต์  หนูริง	ผมอยากให้แต่ละหมู่บ้านเลือกให้ดีว่าต้องการให้ดำเนินการเรื่องไหนก่อนของผม100 % มีปัญหาเรื่องน้ำ แต่บางหมู่บ้านก็มีปัญหาเรื่องอื่นๆซึ่งความต้องการแต่ละหมู่บ้านไม่เหมือนกัน
นายสมพร  รัตนคช	เรียนท่านประธานสภาฯ ผมนายสมพร  รัตนคช  ส.อบต.หมู่ที่  9  ผมเห็นด้วยกับเรื่องน้ำ แต่ถ้าให้ทำเรื่องน้ำทั้งตำบลก่อน ก็ต้องเห็นใจหมู่บ้านที่ไม่ได้เดือดร้อนเรื่องน้ำเพราะฉะนั้น อยากให้ดูเรื่องความเดือดร้อนจริงๆมาทำก่อน

นายสมใจ  ศรีระษา	เรียนท่านประธานสภาฯ  ผมนายสมใจ  ศรีระษา  ส.อบต.หมู่ที่ 4  สำหรับวันนี้ได้มีการปรึกษาหารือเรื่องการจ่ายเงินสะสม ก็อยากจะให้เพื่อนสมาชิกเลือกโครงการของหมู่บ้านของท่านที่ท่านคิดว่าจำเป็นต้องทำ   เพราะดูจากจำนวนโครงการ ณ  ตอนนี้ของทั้งตำบลมีทั้งหมด 77  โครงการผมว่าเงินไม่พอแน่ๆ และคิดว่าคงไม่มี อบต.ไหนสามารถทำได้  และการจ่ายเงินสะสมเราจะต้องคำนึงสถานการณ์คลังด้วยเราจะต้องมีเงินสะสมคงเหลือไว้ ก็อยากจะให้เพื่อนสมาชิกกลับไปหารือกันก่อนว่าหมู่บ้านของท่านต้องการอะไรกันแน่แล้วมาดูกันว่างบประมาณนั้นพอหรือไม่
นายสายันท์  นิธิสกุลกาญจน์	เรียนท่านประธานสภาฯ ตอนนี้ผมมองถึงปัญหาที่เจออยู่ทุกวันก็เป็นเรื่องภัยแล้งคือเรื่องน้ำ  ซึ่งหนังสือบางฉบับก็ไม่ได้ผ่านสมาชิกเลย โดยเค้าล่าลายเซ็นต์มาสามสิบกว่าชื่อต่อหนึ่งหมู่บ้านผ่านมาทางสำหนักงานเกษียรหนังสือมาถึงท่านนายก อบต.  ผมว่าทุกหมู่บ้านควนเตรียมการไว้เนื่องจากจังหวัดนครศรีธรรมราช มีปัญหาเรื่องน้ำเยอะมาก เราจะต้องเตรียมการถึงอนาคตด้วยผมว่าให้ท่านสมาชิกคุยกันอีกครั้งแล้วหาความจำเป็นของแต่ละหมู่บ้าน
ประธานสภาฯ	พัก 10  นาที
ประธานสภาฯ	ทุกท่านพร้อมนะครับ เริ่มประชุมต่อครับ
ประธานสภาฯ	ขอให้ท่านนายก อบต.  ได้สรุปเกี่ยวกับวาระนี้อีกครั้ง
นายชัยพิภัทร  รัตนบุรี	สำหรับวาระนี้ก็ขอเป็นว่าให้ท่านสมาชิกกลับไปพิจารณามาว่าหมู่บ้าของท่านจะเสนอโครงการไหนและขอให้ทุกหมู่บ้านมาแจ้งทางส่วนโยธาว่าเสนอโครงการไหน เพื่อที่ช่างจะได้ไปประมาณการถูก
ประธานสภาฯ	มีสมาชิกท่านใดสงสัยบ้าง  ถ้าไม่มีผมจะเข้าวาระอื่น/เชิญท่านนายก อบต.
นายชัยพิภัทร  รัตนบุรี	ไม่ทราบว่าเพื่อนสมาชิกเห็นด้วยหรือไม่ที่จะขออนุมัติจ่ายขาดเงินสะสมในการประชุมครั้งต่อไป ขอให้ท่านเลขาสภา  ได้ช่วยชี้แจงอีกครั้ง
นายนพดล  ไชยศร	ขอชี้แจงเพิ่มเติมจากท่านนายก อบต.  คือในการประชุมครั้งต่อไปจะมีการขออนุมัติจ่ายขาดเงินสะสม  ตามรายละเอียดที่สมาชิกแต่ละหมู่บ้านเสนอ
 ประธานสภาฯ	สมาชิกท่านใดไม่อนุมัติในหลักการการจ่ายขาดเงินสะสม/ไม่มี
ประธานสภาฯ	สมาชิกท่านใดอนุมัติในหลักการการจ่ายขาดเงินสะสม
มติที่ประชุม	อนุมัติ
3.4  เรื่อง    ขอเปลี่ยนแปลงโครงการ
ประธานสภาฯ		ขอเชิญท่านสมาชิกหมู่ที่2
นายเสริมศักดิ์  พฤกษพนม	เรียนท่านประธานสภาฯ  ผมนายเสริมศักดิ์  พฤกษพนม  ส.อบต.หมู่ที่2  สำหรับของผมก็คือจากการประชุมของหมู่บ้านก็ ขอเปลี่ยนแปลงโครงการตามข้อบัญญัติฯปี 2559 จากเดิมคือโครงการก่อสร้างระบบประปาหมู่บ้านขอเปลี่ยนเป็นโครงการก่อสร้างถนนลาดยาง  สายบ้านนายประไพ  จริตงาม – บ้านควนนม  ซึ่งเป็นโครงการอันดับ 2    หวังว่าเพื่อนสมาชิกทุกท่านคงอนุมัติให้กับหมู่ที่ 2  ของกระผม
ประธานสภาฯ	มีสมาชิกท่านใดต้องการที่จะสอบถามบ้าง  ถ้าไม่มีผมจะขอมติที่ประชุม   
ประธานสภาฯ	สมาชิกท่านใดไม่อนุมัติเปลี่ยนแปลงโครงการของหมู่ที่ 2  โปรดยกมือขึ้น/ไม่มี
ประธานสภาฯ	สมาชิกท่านใดอนุมัติเปลี่ยนแปลงโครงการของหมู่ที่ 2  โปรดยกมือขึ้น
มติที่ประชุม	อนุมัติ

ระเบียบวาระที่  4  เรื่องสืบเนื่อง (ถ้ามี)
	4.1  ……………………………………………………………………………………
ระเบียบวาระที่  5  เรื่องอื่นๆ
5.1  เรื่อง  การแข่งขันกีฬาภายใน
ประธานสภาฯ	ขอเชิญท่านรองนายก อบต.
นายสุชาติ  หนูในนา	เรียนท่านประธานสภาฯ  สำหรับเรื่องการแข่งขันกีฬาภายในตำบลของเรานั้นผมต้องการให้เพื่อนสมาชิกช่วยกลับไปคิดว่าเราจะให้มีการแข่งขันกีฬาประเภทใดบ้างชนิดกีฬาใดควรจัดให้มีหรือควรตัดออกไปแล้วเราค่อยกลับมาพูดคุยกันอีกครั้งในการประชุมครั้งต่อไป 
ที่ประชุม	รับทราบ

5.2  เรื่อง  ประปาหมู่ที่ 6 
ประธานสภาฯ	ขอเชิญท่านสัมพันธ์  จีนประสม
นายสัมพันธ์  จีนประสม	เรียนท่านประธานสภาฯ ผมนายสัมพันธ์  จีนประสม  ส.อบต.หมู่ที่6  ผมขอแจ้งว่าประปา หมู่ที่ 6  ที่เพิ่งเจาะใหม่นั้น  ตอนนี้มีปัญหาน้ำไม่พอ  ผมก็ขอให้ทางฝ่ายบริหารช่วยแจ้งผู้รับเหมามาแก้ไขให้ด้วย 
ที่ประชุม	รับทราบ
5.3  เรื่อง  ถนนคอนกรีต หมู่ที่ 9 
ประธานสภาฯ	ขอเชิญท่านสมพร  รัตนคช
นายสมพร  รัตนคช	เรียนท่านประธานสภาฯ  ผมนายสมพร  รัตนคช  ส.อบต.หมู่ที่ 9  สำหรับเรื่องที่ต้องการแจ้งให้ที่ประชุมทราบก็คือเรื่องถนนคอนกรีตหลังโรงเรียนบ้านบ่อมอง  เมื่อก่อนเป็นถนน 4  เมตร  พอได้งบประมาณมาก็ขยายข้างละ 50  เซนติเมตร  เมื่อตอนที่ยังไม่มีการขยายถนนก็ใช้ถนนได้ดีไม่มีปัญหาไม่มีฝุ่นแต่พอขยายเสร็จดูไม่ได้เลยเพราะขี้ฝุ่นจากการก่อสร้างมีมาก  ยังไงก็ฝากท่านเลขาสภาและคณะบริหารไว้ด้วยว่าให้ช่วยแก้ปัญหานี้ด้วย 
ที่ประชุม	รับทราบ
5.4  เรื่อง  ปรับปรุงเครื่องเสียงในห้องประชุม/ถนนหมู่ที่ 10 
ประธานสภาฯ	ขอเชิญท่านผล  กล้าปราบโจร
นายผล  กล้าปราบโจร	เรียนท่านประธานสภาฯ  ผมนายผล  กล้าปราบโจร  ส.อบต.หมู่ที่ 10  อย่างแรกที่ผมต้องการเสนอคือช่วยปรับปรุงเครื่องเสียงในที่ประชุมด้วย  และอีกเรื่องคือเรื่องถนนที่ผมได้ทำหนังสือมาเสนอไว้  อยากให้ฝ่ายบริหารช่วยเข้าไปแก้ไขให้ด้วยเพราะชาวบ้านเดือดร้อนมาก 
ที่ประชุม	รับทราบ
5.5  เรื่อง การชำระเงินฌาปนกิจ 
ประธานสภาฯ	ขอเชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ ผมนายวิชาชาญ  ชนูดหอม  ส.อบต.หมู่ที่  1  สำหรับเรื่องการชำระเงินฌาปนกิจที่เราได้ทำร่วมกันมาก็อยากให้ทุกท่านใส่ใจกับเรื่องนี้หน่อยอยากให้ทุกท่านช่วยจ่ายให้ครบซึ่งการเก็บเงินนั้นจริงๆเป็นหน้าที่ของท่านเลขาสภา  ยังไงก็ช่วยดำเนินการเรื่องนี้ด้วย
นายนพดล  ไชยศร	มีการทักท้วงเรื่องการจ่ายเงินไม่ครบว่าเราควรจะทำอย่างไรกับคนที่ไม่จ่ายถ้าเป็นอย่างนี้ได้หรือไม่สำหรับคนที่ไม่จ่ายครบ 3 ครั้งก็ให้ออกจากการเป็นสมาชิก เหมือนหน่วยงานอื่นอย่างเช่นสหกรณ์เค้าทำกัน
นายสัมพันธ์  จีนประสม	เก็บล่วงหน้าได้หรือไม่
ที่ประชุม	รับทราบ
ประธานสภาฯ	 ประธานกล่าวปิดการประชุมเวลา  17.30  น.


   		(ลงชื่อ)				                ผู้ตรวจสอบบันทึกรายงานการประชุม

                    (นายนพดล ไชยศร)
                 เลขานุการสภาองค์การบริหารส่วนนาไม้ไผ่
......................................................................................................................................................................................

